**กองทุนรวมโครงสร้างพื้นฐานโรงไฟฟ้า ซุปเปอร์ เอนเนอร์ยี**

**หมายเหตุประกอบงบการเงินระหว่างกาลแบบย่อ**

**สำหรับงวดสามเดือนและหกเดือนสิ้นสุดวันที่ 30 มิถุนายน 2568**

**1. ลักษณะของกองทุนรวมโครงสร้างพื้นฐานโรงไฟฟ้า ซุปเปอร์ เอนเนอร์ยี**

กองทุนรวมโครงสร้างพื้นฐานโรงไฟฟ้า ซุปเปอร์ เอนเนอร์ยี (“กองทุนฯ”) เป็นกองทุนรวมโครงสร้างพื้นฐานที่เสนอขายหน่วยลงทุนต่อผู้ลงทุนทั่วไปประเภทไม่รับซื้อคืนหน่วยลงทุน กองทุนฯได้จัดตั้งและ จดทะเบียนเป็นกองทุนรวมเมื่อวันที่ 7 สิงหาคม 2562 โดยไม่มีการกำหนดอายุของโครงการ กองทุนฯจัดตั้งขึ้นโดยมีวัตถุประสงค์หลักเพื่อระดมเงินทุนและนำเงินที่ได้จากการระดมเงินทุนไปลงทุนในกิจการโครงสร้างพื้นฐานประเภทโรงไฟฟ้าและ/หรือพลังงานทางเลือก นอกเหนือไปจากการลงทุนในกิจการโครงสร้างพื้นฐานแล้ว กองทุนฯอาจดำเนินกิจกรรมอื่นๆ เพื่อก่อให้เกิดรายได้และผลตอบแทนแก่กองทุนฯ และผู้ถือหน่วยลงทุนภายใต้ขอบเขตที่สามารถกระทำได้ตามหลักเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์ และกฎข้อบังคับอื่นๆ ที่เกี่ยวข้อง ซึ่งอาจรวมถึงการลงทุนในหลักทรัพย์อื่น และ/หรือ การหาดอกผลอื่นภายใต้กฎหมายหลักทรัพย์ และ/หรือกฎหมายอื่นที่เกี่ยวข้อง

เมื่อวันที่ 7 สิงหาคม 2562 กองทุนฯได้เข้าทำสัญญาโอนสิทธิรายได้สุทธิ เพื่อรับโอนรายได้สุทธิจาก การดําเนินโครงการกิจการโรงไฟฟ้าพลังงานแสงอาทิตย์แบบติดตั้งบนพื้นดินขนาดเล็กมากกับบริษัท 17 อัญญวีร์ โฮลดิ้ง จำกัด (“17AYH”) และบริษัท เฮลท์ แพลนเน็ท เมเนจเม้นท์ (ประเทศไทย) จำกัด (“HPM”) จํานวนทั้งหมด 19 โครงการของบริษัททั้งสองรายดังกล่าว โดยสัญญาโอนสิทธิรายได้สุทธิครอบคลุมรายได้สุทธิตั้งแต่วันที่กองทุนฯ เข้าลงทุนสําเร็จ ซึ่งคือวันที่ 14 สิงหาคม 2562 จนถึงวันสิ้นสุดอายุสัญญาซื้อขายไฟฟ้าของแต่ละโครงการ โดยวันสิ้นสุดสัญญาซื้อขายไฟฟ้าของโรงไฟฟ้าโครงการสุดท้าย คือวันที่ 26 ธันวาคม 2584

เมื่อวันที่ 20 สิงหาคม 2562 ตลาดหลักทรัพย์แห่งประเทศไทยได้รับหน่วยลงทุนของกองทุนฯเป็นหลักทรัพย์จดทะเบียนและให้เริ่มซื้อขายในตลาดหลักทรัพย์แห่งประเทศไทยได้ตั้งแต่วันที่ 21 สิงหาคม 2562 เป็นต้นไป

กองทุนฯบริหารงานโดยบริษัทหลักทรัพย์จัดการกองทุนรวม บัวหลวง จํากัด (“บริษัทจัดการฯ”) โดยมีธนาคารกสิกรไทย จํากัด (มหาชน) เป็นผู้ดูแลผลประโยชน์ของกองทุนฯ

ณ วันที่ 30 มิถุนายน 2568 บริษัท ซุปเปอร์ เอนเนอร์ยี คอร์เปอเรชั่น จำกัด (มหาชน) เป็นผู้ถือหน่วยลงทุนรายใหญ่ ซึ่งถือหน่วยลงทุนร้อยละ 20 ของจำนวนหน่วยลงทุนทั้งหมดที่ออกและจำหน่ายแล้ว

**2. เกณฑ์ในการจัดทำงบการเงินระหว่างกาล**

งบการเงินระหว่างกาลนี้จัดทำขึ้นตามแนวปฏิบัติทางบัญชีสำหรับกองทุนรวมอสังหาริมทรัพย์ ทรัสต์เพื่อการลงทุนในอสังหาริมทรัพย์ กองทุนรวมโครงสร้างพื้นฐาน และทรัสต์เพื่อการลงทุนในโครงสร้างพื้นฐาน ที่กำหนดโดยสมาคมบริษัทจัดการลงทุนและได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์ โดยกองทุนฯนำเสนองบการเงินระหว่างกาลแบบย่อตามที่กำหนดในมาตรฐานการบัญชี ฉบับที่ 34 เรื่อง งบการเงินระหว่างกาล กองทุนฯได้แสดงรายการในงบแสดงฐานะการเงิน งบประกอบรายละเอียดเงินลงทุน งบกำไรขาดทุนเบ็ดเสร็จ งบแสดงการเปลี่ยนแปลงสินทรัพย์สุทธิและงบกระแสเงินสดในรูปแบบเช่นเดียวกับงบการเงินประจำปี และจัดทำหมายเหตุประกอบงบการเงินระหว่างกาลในรูปแบบย่อ

งบการเงินระหว่างกาลนี้จัดทำขึ้นเพื่อให้ข้อมูลเพิ่มเติมจากงบการเงินประจำปีที่นำเสนอครั้งล่าสุด ดังนั้น งบการเงินระหว่างกาลจึงเน้นการให้ข้อมูลเกี่ยวกับกิจกรรม เหตุการณ์และสถานการณ์ใหม่ๆ เพื่อไม่ให้ข้อมูลที่นำเสนอซ้ำซ้อนกับข้อมูลที่ได้รายงานไปแล้ว ผู้ใช้งบการเงินควรใช้งบการเงินระหว่างกาลนี้ควบคู่ไปกับงบการเงินประจำปีล่าสุด

งบการเงินระหว่างกาลฉบับภาษาไทยเป็นงบการเงินฉบับที่กองทุนฯใช้เป็นทางการตามกฎหมาย งบการเงินระหว่างกาลฉบับภาษาอังกฤษแปลจากงบการเงินระหว่างกาลฉบับภาษาไทยนี้

**3. นโยบายการจ่ายปันผล**

กองทุนฯมีนโยบายการจ่ายเงินปันผลให้แก่ผู้ถือหน่วยลงทุนไม่น้อยกว่าปีละ 2 ครั้ง (เว้นแต่ในช่วงปีปฏิทินแรก และปีปฏิทินสุดท้ายของการลงทุนของกองทุนฯ ซึ่งระยะเวลาการลงทุนหรือระยะเวลาการจัดหาผลประโยชน์ในทรัพย์สินอาจไม่เต็มปีปฏิทิน บริษัทจัดการจะใช้ดุลยพินิจในการพิจารณาจำนวนครั้งของการจ่ายเงินปันผลในปีดังกล่าวตามความเหมาะสม) ในกรณีที่กองทุนฯมีกำไรสะสมเพียงพอ

1. การจ่ายเงินปันผลใดๆ จะจ่ายให้แก่ผู้ถือหน่วยลงทุน เมื่อรวมแล้วในแต่ละรอบปีบัญชีไม่น้อยกว่า ร้อยละ 90 ของกำไรสุทธิที่ปรับปรุงแล้ว ภายใน 90 วันนับแต่วันสิ้นรอบบัญชีที่มีการจ่ายเงินปันผล (หรืออัตราอื่นตามที่กฎหมายหลักทรัพย์อนุญาตเป็นครั้งคราว)
2. ในกรณีที่กองทุนฯมีกำไรสะสม บริษัทจัดการอาจจ่ายเงินปันผลให้แก่ผู้ถือหน่วยลงทุนจาก กำไรสะสมได้
3. ในกรณีที่กองทุนฯยังมียอดขาดทุนสะสมอยู่ บริษัทจัดการจะไม่จ่ายเงินปันผล ไม่ว่าจะเป็นการจ่ายจากกำไรสุทธิที่ปรับปรุงแล้วตาม 1) และ/หรือ จากกำไรสะสมตาม 2) ข้างต้น

ในการพิจารณาจ่ายเงินปันผล ถ้าเงินปันผลที่จะประกาศจ่ายต่อหน่วยลงทุนระหว่างปีบัญชีมีมูลค่าน้อยกว่าหรือเท่ากับ 0.10 บาท บริษัทจัดการสงวนสิทธิที่จะไม่จ่ายเงินปันผลในครั้งนั้นและให้ยกไปจ่ายเงินปันผลพร้อมกันในงวดถัดไป อย่างไรก็ตาม กองทุนฯจะจ่ายเงินปันผลให้แก่ผู้ถือหน่วยลงทุน เมื่อรวมแล้วในแต่ละรอบปีบัญชีไม่น้อยกว่าร้อยละ 90 ของกำไรสุทธิที่ปรับปรุงแล้ว

**4. นโยบายการบัญชี**

งบการเงินระหว่างกาลนี้จัดทำขึ้นโดยใช้นโยบายการบัญชีและวิธีการคำนวณเช่นเดียวกับที่ใช้ในงบการเงินสำหรับปีสิ้นสุดวันที่ 31 ธันวาคม 2567

**5. ข้อมูลจำแนกตามส่วนงาน**

ปัจจุบันกองทุนฯดำเนินงานในส่วนงานทางธุรกิจเดียว คือการลงทุนในกิจการโครงสร้างพื้นฐานประเภทโรงไฟฟ้าพลังงานแสงอาทิตย์และดำเนินงานในประเทศไทยเท่านั้น ดังนั้น รายได้ กำไร และสินทรัพย์ทั้งหมดที่แสดงในงบการเงินจึงเกี่ยวข้องกับส่วนงานทางธุรกิจและส่วนงานทางภูมิศาสตร์ตามที่กล่าวไว้

**6. เงินลงทุนที่แสดงด้วยมูลค่ายุติธรรม**

**6.1 การเคลื่อนไหวของเงินลงทุนในสัญญาโอนสิทธิรายได้สุทธิ**

|  |  |
| --- | --- |
| (หน่วย: พันบาท) | |
| ยอดต้นงวด ณ วันที่ 1 มกราคม 2568 | 6,422,000 |
| ขาดทุนจากการวัดมูลค่าเงินลงทุน | (230,000) |
| ยอดปลายงวด ณ วันที่ 30 มิถุนายน 2568 | 6,192,000 |

**6.2 การเคลื่อนไหวของเงินลงทุนในหลักทรัพย์**

|  |  |
| --- | --- |
| (หน่วย: พันบาท) | |
| ยอดต้นงวด ณ วันที่ 1 มกราคม 2568 | 59,802 |
| ซื้อ | 274,213 |
| จำหน่าย | (170,000) |
| ส่วนลดมูลค่าเงินลงทุนในหลักทรัพย์ตัดจำหน่าย | 635 |
| ยอดปลายงวด ณ วันที่ 30 มิถุนายน 2568 | 164,650 |

**6.3 การประมาณมูลค่ายุติธรรม**

ณ วันที่ 30 มิถุนายน 2568 และ 31 ธันวาคม 2567 กองทุนฯมีเงินลงทุนที่วัดมูลค่าด้วยมูลค่ายุติธรรมแยกแสดงตามลำดับชั้นของมูลค่ายุติธรรม ดังนี้

|  |  |  |  |  |
| --- | --- | --- | --- | --- |
| (หน่วย: พันบาท) | | | | |
|  | 30 มิถุนายน 2568 | | | |
|  | ระดับ 1 | ระดับ 2 | ระดับ 3 | รวม |
| เงินลงทุนในสัญญาโอนสิทธิรายได้สุทธิ | - | - | 6,192,000 | 6,192,000 |
| เงินลงทุนในหลักทรัพย์ | - | 164,650 | - | 164,650 |
| (หน่วย: พันบาท) | | | | |
|  | 31 ธันวาคม 2567 | | | |
|  | ระดับ 1 | ระดับ 2 | ระดับ 3 | รวม |
|  | (ตรวจสอบแล้ว) | | | |
| เงินลงทุนในสัญญาโอนสิทธิรายได้สุทธิ | - | - | 6,422,000 | 6,422,000 |
| เงินลงทุนในหลักทรัพย์ | - | 59,802 | - | 59,802 |

กองทุนฯ จัดให้มีการประเมินมูลค่ายุติธรรมของเงินลงทุนในสัญญาโอนสิทธิรายได้สุทธิ ณ วันที่ 30 มิถุนายน 2568 และ 31 ธันวาคม 2567 โดยผู้ประเมินราคาอิสระซึ่งใช้วิธีพิจารณารายได้ (Income Approach) สมมติฐานที่สำคัญที่ใช้ในการประเมินมูลค่ายุติธรรมของเงินลงทุนคือ อัตราคิดลด ร้อยละ 6.8 ต่อปี (31 ธันวาคม 2567: ร้อยละ 6.8 ต่อปี) ทั้งนี้ หากอัตราคิดลดตามข้อสมมติฐานลดลงจะทำให้มูลค่ายุติธรรมของเงินลงทุนเพิ่มขึ้น

ในระหว่างงวดไม่มีการโอนรายการระหว่างลำดับชั้นของมูลค่ายุติธรรมและไม่มีการเปลี่ยนแปลงเทคนิคในการประเมินมูลค่า

**7. เงินฝากธนาคาร**

|  |  |  |  |  |
| --- | --- | --- | --- | --- |
|  | 30 มิถุนายน 2568 | | 31 ธันวาคม 2567 | |
| ธนาคาร | เงินต้น  (ล้านบาท) | อัตราดอกเบี้ย  (ร้อยละต่อปี) | เงินต้น  (ล้านบาท) | อัตราดอกเบี้ย  (ร้อยละต่อปี) |
|  |  |  | (ตรวจสอบแล้ว) | |
| ธนาคารกสิกรไทย จำกัด (มหาชน) |  |  |  |  |
| เงินฝากประเภทออมทรัพย์ | 4 | 0.525 | 8 | 0.725 |

**8. เงินฝากธนาคารที่มีข้อจำกัดในการใช้**

ณ วันที่ 30 มิถุนายน 2568 และ 31 ธันวาคม 2567 กองทุนฯ มีเงินฝากธนาคารที่เป็นบัญชีเงินฝากสำรองเพื่อการชำระหนี้และดอกเบี้ยค้างจ่ายภายใต้เงื่อนไขของการกู้ยืมเงินระยะยาวจากสถาบันการเงินตามที่กล่าว ในหมายเหตุข้อ 10

**9. ลูกหนี้จากสัญญาโอนสิทธิรายได้สุทธิ**

ยอดคงเหลือของลูกหนี้จากสัญญาโอนสิทธิรายได้สุทธิ ณ วันที่ 30 มิถุนายน 2568 และ 31 ธันวาคม 2567 ยังไม่ครบกำหนดชำระ

**10. เงินกู้ยืมระยะยาวจากสถาบันการเงิน**

การเปลี่ยนแปลงของบัญชีเงินกู้ยืมระยะยาวในระหว่างงวดมีรายละเอียดดังนี้

|  |  |  |  |  |
| --- | --- | --- | --- | --- |
|  | (หน่วย: พันบาท) | | | |
|  | ยอดคงเหลือ  ณ วันที่  31 ธันวาคม 2567 | ตัดจำหน่าย | จ่ายชำระ | ยอดคงเหลือ  ณ วันที่  30 มิถุนายน 2568 |
| เงินกู้ยืมระยะยาวจากสถาบันการเงิน | 1,790,200 | - | (111,000) | 1,679,200 |
| หัก: ค่าธรรมเนียมและค่าใช้จ่ายในการกู้ยืมรอตัดบัญชี | (8,277) | 920 | - | (7,357) |
| สุทธิ | 1,781,923 | 920 | (111,000) | 1,671,843 |

**ณ วันที่** 30 **มิถุนายน** 2568 **กองทุนฯมีเงินกู้ยืมระยะยาวที่ถึงกำหนดชำระภายในหนึ่งปีจำนวนทั้งสิ้น** 217.0 **ล้านบาท** (31 **ธันวาคม** 2567: 220.0 **ล้านบาท**)

**เงินกู้ยืมระยะยาวดังกล่าวมีหลักประกัน คือ หลักประกันทางธุรกิจของสิทธิที่จะได้รับชำระเงินตามสัญญาโอนสิทธิรายได้สุทธิ บัญชีเงินฝากสำรองสำหรับชำระหนี้และดอกเบี้ยค้างจ่าย บัญชีเงินฝากของกองทุนฯ (“บัญชี** Net Revenue”) **และสิทธิในการรับผลประโยชน์ในกรมธรรม์ประกันภัยของทรัพย์สินของทั้ง** 19 **โครงการในสัญญาโอนสิทธิรายได้สุทธิ**

**ภายใต้สัญญาเงินกู้ระยะยาวดังกล่าว กองทุนฯต้องปฏิบัติตามเงื่อนไขทางการเงินบางประการตามที่ระบุในสัญญา เช่น การดำรงอัตราส่วนหนี้สินต่อรายได้สุทธิ** **อัตราส่วนความสามารถในการชำระหนี้ให้เป็นไป****ตามอัตราที่กำหนดในสัญญา และดำรงจำนวนเงินสำรองขั้นต่ำในบัญชีเงินฝากสำรองเพื่อชำระหนี้และดอกเบี้ยค้างจ่าย เป็นต้น**

**11.** **ทุนที่ได้รับจากผู้ถือหน่วยลงทุน**

รายการเคลื่อนไหวของหน่วยลงทุนและทุนที่ได้รับจากผู้ถือหน่วยลงทุนในระหว่างงวดหกเดือนสิ้นสุดวันที่ 30 มิถุนายน 2568 มีดังนี้

|  |  |  |  |
| --- | --- | --- | --- |
|  | จำนวน หน่วยลงทุน | มูลค่าต่อหน่วย | ทุนจดทะเบียน |
|  | (ล้านหน่วย) | (บาท) | (ล้านบาท) |
| ยอดต้นงวด ณ วันที่ 1 มกราคม 2568 | 515.0 | 9.4990 | 4,892.0 |
| การลดมูลค่าหน่วยลงทุน | - | (0.2140) | (110.2) |
| ยอดปลายงวด ณ วันที่ 30 มิถุนายน 2568 | 515.0 | 9.2850 | 4,781.8 |

ในระหว่างงวด กองทุนฯได้ประกาศลดทุนโดยการลดมูลค่าของหน่วยลงทุน โดยไม่มีการเปลี่ยนแปลงจำนวนหน่วยจดทะเบียน เพื่อเป็นการลดสภาพคล่องคงเหลือจากการดำเนินงานภายหลังการจ่ายเงินปันผล ซึ่งเป็นไปตามนโยบายการลดทุนของกองทุนฯ โดยมีรายละเอียดดังนี้

|  |  |  |
| --- | --- | --- |
| วันที่ประกาศลดทุน | มูลค่าต่อหน่วย | จำนวนเงิน |
|  | (บาท) | (ล้านบาท) |
| 17 กุมภาพันธ์ 2568 | 0.2140 | 110.2 |

**12. กำไรสะสม**

|  |  |  |
| --- | --- | --- |
| (หน่วย: พันบาท) | | |
|  | สำหรับงวดหกเดือนสิ้นสุดวันที่  30 มิถุนายน 2568 | สำหรับปี สิ้นสุดวันที่  31 ธันวาคม 2567 |
| รายได้จากการลงทุนสุทธิสะสม | 3,409,256 | 2,786,837 |
| ขาดทุนสุทธิจากการวัดค่าเงินลงทุนสะสม | (1,505,999) | (1,189,998) |
| การแบ่งปันส่วนทุนให้ผู้ถือหน่วยลงทุนสะสม | (1,887,206) | (1,551,303) |
| กำไรสะสมต้นงวด | 16,051 | 45,536 |
| บวก: รายได้จากการลงทุนสุทธิ | 328,393 | 622,419 |
| หัก: รายการขาดทุนสุทธิจากการวัดมูลค่าเงินลงทุน | (230,000) | (316,001) |
| การแบ่งปันส่วนทุนให้ผู้ถือหน่วยลงทุน |  |  |
| ในระหว่างงวด (หมายเหตุ 13) | (16,047) | (335,903) |
| กำไรสะสมปลายงวด | 98,397 | 16,051 |

**13. การแบ่งปันส่วนทุนให้ผู้ถือหน่วยลงทุน**

|  |  |  |  |
| --- | --- | --- | --- |
| วันที่ประกาศจ่าย | สำหรับรอบระยะเวลา | อัตราหน่วยละ | รวม |
|  |  | (บาท) | (พันบาท) |
| 17 กุมภาพันธ์ 2568 | 1 ตุลาคม 2567 - 31 ธันวาคม 2567 | 0.03116 | 16,047 |
| รวมเงินปันผลสำหรับงวดหกเดือนสิ้นสุดวันที่ 30 มิถุนายน 2568 | | 0.03116 | 16,047 |
|  |  |  |  |
| 22 กุมภาพันธ์ 2567 | 1 ตุลาคม 2566 - 31 ธันวาคม 2566 | 0.08841 | 45,531 |
| 10 พฤษภาคม 2567 | 1 มกราคม 2567 - 31 มีนาคม 2567 | 0.22007 | 113,336 |
| รวมเงินปันผลสำหรับงวดหกเดือนสิ้นสุดวันที่ 30 มิถุนายน 2567 | | 0.30848 | 158,867 |

**14. รายได้จากเงินลงทุนในสัญญาโอนสิทธิรายได้สุทธิ**

|  |  |  |  |  |  |  |
| --- | --- | --- | --- | --- | --- | --- |
| (หน่วย: พันบาท) | | | | | | |
|  | สำหรับงวดสามเดือนสิ้นสุด  วันที่ 30 มิถุนายน 2568 | | | สำหรับงวดสามเดือนสิ้นสุด  วันที่ 30 มิถุนายน 2567 | | |
|  | 17AYH | HPM | รวม | 17AYH | HPM | รวม |
| รายได้จากการขายไฟฟ้า | 157,141 | 84,627 | 241,768 | 169,468 | 90,742 | 260,210 |
| หัก: ค่าใช้จ่ายที่เกิดขึ้นจากการดำเนินงานของโรงไฟฟ้า | (38,718) | (18,332) | (57,050) | (31,799) | (15,449) | (47,248) |
| รายได้จากเงินลงทุนในสัญญาโอนสิทธิรายได้สุทธิ | 118,423 | 66,295 | 184,718 | 137,669 | 75,293 | 212,962 |
| (หน่วย: พันบาท) | | | | | | |
|  | สำหรับงวดหกเดือนสิ้นสุด  วันที่ 30 มิถุนายน 2568 | | | สำหรับงวดหกเดือนสิ้นสุด  วันที่ 30 มิถุนายน 2567 | | |
|  | 17AYH | HPM | รวม | 17AYH | HPM | รวม |
| รายได้จากการขายไฟฟ้า | 332,717 | 178,940 | 511,657 | 349,159 | 183,340 | 532,499 |
| หัก: ค่าใช้จ่ายที่เกิดขึ้นจากการดำเนินงานของโรงไฟฟ้า | (78,791) | (37,305) | (116,096) | (69,674) | (36,008) | (105,682) |
| รายได้จากเงินลงทุนในสัญญาโอนสิทธิรายได้สุทธิ | 253,926 | 141,635 | 395,561 | 279,485 | 147,332 | 426,817 |

**15. รายการกับกิจการที่เกี่ยวข้องกัน**

รายละเอียดความสัมพันธ์ที่กองทุนฯมีกับบุคคลหรือกิจการที่มีอำนาจควบคุมกองทุนฯ หรือถูกควบคุมโดยกองทุนฯไม่ว่าจะเป็นโดยตรงหรือทางอ้อม หรืออยู่ภายใต้การควบคุมเดียวกันกับกองทุนฯมีดังนี้

| ชื่อกิจการ | ลักษณะความสัมพันธ์ |
| --- | --- |
| บริษัทหลักทรัพย์จัดการกองทุนรวม บัวหลวง จํากัด | บริษัทจัดการกองทุน |
| บริษัท ซุปเปอร์ เอนเนอร์ยี คอร์เปอเรชั่น จำกัด (มหาชน) | ผู้ถือหน่วยลงทุนรายใหญ่ |
| ธนาคารกรุงเทพ จํากัด (มหาชน) | บริษัทใหญ่ของบริษัทจัดการกองทุน |
| บริษัท 17 อัญญวีร์ โฮลดิ้ง จำกัด | บริษัทย่อยของผู้ถือหน่วยลงทุนรายใหญ่ |
| บริษัท เฮลท์ แพลนเน็ท เมเนจเม้นท์ (ประเทศไทย) จำกัด | บริษัทย่อยของผู้ถือหน่วยลงทุนรายใหญ่ |

ในระหว่างงวด กองทุนฯมีรายการธุรกิจที่สำคัญกับบุคคลหรือกิจการที่เกี่ยวข้องกัน รายการธุรกิจดังกล่าวเป็นไปตามเงื่อนไขทางการค้าและเกณฑ์ตามที่ตกลงกันระหว่างกองทุนฯและบุคคลหรือกิจการที่เกี่ยวข้องกันเหล่านั้น ซึ่งเป็นไปตามปกติธุรกิจโดยสามารถสรุปได้ดังนี้

|  | (หน่วย: ล้านบาท) | | | | |
| --- | --- | --- | --- | --- | --- |
|  | สำหรับงวดสามเดือน สิ้นสุดวันที่ 30 มิถุนายน | | สำหรับงวดหกเดือน สิ้นสุดวันที่ 30 มิถุนายน | |  |
|  | 2568 | 2567 | 2568 | 2567 | นโยบายการกำหนดราคา |
| **บริษัทย่อยของผู้ถือหน่วยรายใหญ่** |  |  |  |  |  |
| รายได้จากเงินลงทุนในสัญญาโอนสิทธิรายได้สุทธิ | 185 | 213 | 396 | 427 | ตามที่ระบุในสัญญา |
| **บริษัทใหญ่ของบริษัทจัดการกองทุน** | |  |  |  |  |
| ค่าใช้จ่ายดอกเบี้ย | 22 | 26 | 44 | 53 | อัตราดอกเบี้ยสำหรับ 12 เดือนแรก (นับตั้งแต่วันที่ 14 สิงหาคม 2562) ร้อยละ 4.5 ต่อปี และสำหรับปีที่ 2 ถึง 12 ร้อยละ MLR ลบอัตราที่กำหนด |
| **บริษัทจัดการกองทุน** |  |  |  |  |  |
| ค่าธรรมเนียมการจัดการกองทุน | 4 | 5 | 9 | 9 | ตามที่ระบุในสัญญา |
| **ผู้ถือหน่วยลงทุนรายใหญ่** |  |  |  |  |  |
| เงินปันผลจ่าย | - | 23 | 3 | 32 | ตามที่ประกาศจ่าย |
| การจ่ายเงินลดทุน | - | - | 22 | 29 | ตามที่ประกาศจ่าย |

ยอดคงค้างระหว่างกองทุนฯและกิจการที่เกี่ยวข้องกัน ณ วันที่ 30 มิถุนายน 2568 และ 31 ธันวาคม 2567 มีดังนี้

| (หน่วย: ล้านบาท) | | |
| --- | --- | --- |
|  | 30 มิถุนายน 2568 | 31 ธันวาคม 2567 |
|  |  | (ตรวจสอบแล้ว) |
| **บริษัทย่อยของผู้ถือหน่วยรายใหญ่** |  |  |
| เงินลงทุนในสัญญาโอนสิทธิรายได้สุทธิ | 6,192 | 6,422 |
| ลูกหนี้จากสัญญาโอนสิทธิรายได้สุทธิ |  |  |
| บริษัท 17 อัญญวีร์ โฮลดิ้ง จำกัด | 76 | 82 |
| บริษัท เฮลท์ แพลนเน็ท เมเนจเม้นท์ (ประเทศไทย) จำกัด | 41 | 45 |
| **บริษัทใหญ่ของบริษัทจัดการกองทุน** |  |  |
| เงินฝากธนาคารที่มีข้อจำกัดในการใช้ | 77 | 79 |
| ดอกเบี้ยค้างจ่าย | - | 1 |
| เงินกู้ยืมระยะยาว | 1,672 | 1,782 |
| **บริษัทจัดการกองทุน** |  |  |
| ค่าธรรมเนียมการจัดการค้างจ่าย | 1 | 2 |

**16. ข้อมูลเกี่ยวกับการซื้อขายเงินลงทุน**

กองทุนฯได้ซื้อขายเงินลงทุนในระหว่างงวดหกเดือนสิ้นสุดวันที่ 30 มิถุนายน 2568 โดยไม่รวมเงินลงทุนในเงินฝากธนาคารเป็นจำนวนเงินรวม 444 ล้านบาท โดยคิดเป็นอัตราร้อยละ 9.09 ต่อมูลค่าสินทรัพย์สุทธิ ถัวเฉลี่ยระหว่างงวด

**17. การอนุมัติงบการเงินระหว่างกาล**

งบการเงินระหว่างกาลนี้ได้รับอนุมัติให้ออกโดยผู้มีอำนาจของบริษัทจัดการฯ เมื่อวันที่ 7 สิงหาคม 2568